《送林尚义出汎平海》
明代·张嗣纲

十载优游老六韬，折冲樽俎重投醪。匡时早画平蛮策，对垒还披上塞袍。

碣石风高戎马跃，惠阳烟锁野猿号。男儿渴饮单于血，满目干戈莫惮劳。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。